OpenLLM-France/wikimedia huggingface dataset:
# Leasburg

Leasburg és una població dels Estats Units a l'estat de Missouri. Segons el cens del 2000 tenia 323 habitants.

## Demografia

Segons el cens del 2000, Leasburg tenia 323 habitants, 144 habitatges, i 88 famílies. La densitat de població era de 290 habitants per km².
Dels 144 habitatges en un 27,8% hi vivien nens de menys de 18 anys, en un 48,6% hi vivien parelles casades, en un 7,6% dones solteres, i en un 38,2% no eren unitats familiars. En el 35,4% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 24,1% tenia menys de 18 anys, un 8% entre 18 i 24, un 26,3% entre 25 i 44, un 22,3% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 91,4 homes.
La renda mediana per habitatge era de 19.750 $ i la renda mediana per família de 29.250 $. Els homes tenien una renda mediana de 27.188 $ mentre que les dones 11.875 $. La renda per capita de la població era d'11.878 $. Entorn del 14,6% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leasburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Leasburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Leptobotia elongata

Leptobotia elongata és una espècie de peix de la família dels cobítids i de l'ordre dels cipriniformes.

## Morfologia

* Fa 50 cm de llargària màxima i 3.000 g de pes.
* Cos lleugerament marró grisenc i amb franges verticals o irregulars de color marró. Els costats del cap són de color marró groguenc.
* 3 parells de barbetes sensorials.
* Escates petites.
* Aletes pectorals i pèlviques curtes.

## Reproducció

Té lloc entre el març i l'abril. Els ous són viscosos i s'adhereixen a les roques. Fins ara, la seua reproducció no ha estat possible en captivitat.

## Alimentació

És un depredador bentònic que es nodreix d'insectes, crustacis i peixets.

## Hàbitat i distribució geogràfica

És un peix d'aigua dolça (pH entre 6,5 i 7,5), demersal i de clima subtropical (22 °C-28 °C), el qual viu a Àsia: les conques superior i mitjana del riu Iang-Tsé a la Xina.

## Estat de conservació

Les seues poblacions s'han reduït dràsticament durant els darrers anys a causa de la degradació del seu hàbitat (especialment, les seus àrees de reproducció), la construcció de preses, l'erosió del sòl, la sobrepesca, el bloqueig de les seues rutes migratòries tradicionals i la contaminació de l'aigua al riu Iang-Tsé.

## Observacions

És inofensiu per als humans.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Liang, Y.Q. i X.-j. Hu, 2001. Studies on artificial propagation of Leptobotia elongata. Acta Hydrobiologica Sinica.
* 1 2 3 FishBase (anglès)
* ↑ Wang, S. (ed.), 1998. China red data book of endangered animals. Pisces. National Environmental Protection Agency. Endangered Species Scientific Commision. Science Press, Beijing, Xina. 247p.
* ↑ Loaches Online (anglès)
* 1 2 3 Seriously Fish (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle (Baixa Saxònia), Alemanya. 864 p.

## Enllaços externs

* BioLib (anglès)
* AQUATAB (txec)
* ION (anglès)
* YouTube (anglès)
# Lazare Hippolyte Carnot

* Per a altres significats, vegeu «Carnot».
Lazare Hippolyte Carnot (Saint-Omer (Pas-de-Calais) 6 d'abril de 1801 - París 16 de març de 1888), fou un polític francès durant la Tercera República Francesa. La seva tomba es pot veure al parisenc Cementiri del Père-Lachaise.

## Família

Va pertànyer a la prestigiosa família dels Carnot, sent fill del militar i matemàtic Lazare Carnot, germà (i biògraf) de Sadi Carnot i pare de Sadi, president de la República Francesa.
| Joseph Carnot | Joseph Carnot | Joseph Carnot | Joseph Carnot | Joseph Carnot | Joseph Carnot | | | Lazare Carnot | Lazare Carnot | Lazare Carnot | Lazare Carnot | Lazare Carnot | Lazare Carnot | | | Claude-Marie Carnot | Claude-Marie Carnot | Claude-Marie Carnot | Claude-Marie Carnot | Claude-Marie Carnot | Claude-Marie Carnot |
| | | Sadi Carnot (físic) | Sadi Carnot (físic) | Sadi Carnot (físic) | Sadi Carnot (físic) | Sadi Carnot (físic) | Sadi Carnot (físic) | | | Lazare Hippolyte Carnot | Lazare Hippolyte Carnot | Lazare Hippolyte Carnot | Lazare Hippolyte Carnot | Lazare Hippolyte Carnot | Lazare Hippolyte Carnot |
| | | | | Sadi Carnot (president) | Sadi Carnot (president) | Sadi Carnot (president) | Sadi Carnot (president) | Sadi Carnot (president) | Sadi Carnot (president) | | | Adolphe Carnot (químic) | Adolphe Carnot (químic) | Adolphe Carnot (químic) | Adolphe Carnot (químic) | Adolphe Carnot (químic) | Adolphe Carnot (químic) |

## Bibliografia

* Paul Carnot, Hippolyte Carnot et le Ministère de l'Instruction Publiqui de la II République , París, PUF, 1948. (En francès)
* Joseph Moody, French Education Since Napoleon , Syracuse, NY, 1979. (En anglès)
* Collectif, Sadi Carnot et l'essor de la thermodynamique , CNRS Éditions 1 de setembre de 1998. ISBN 2-222-01818-8 (en francès)
# Laberi Màxim

Laberi Màxim (en llatí Laberius Maximus) va ser governador romà de Judea els anys 73 i 74, just després de la destrucció del temple de Jerusalem.
Va ser nomenat per Vespasià i va rebre l'ordre de l'emperador de vendre totes les terres de Judea. Probablement ja exercia algun tipus de comandament una mica abans, segurament l'any 71.
Més tard apareix un Laberi Màxim en temps de Trajà, que va ser desterrat com a sospitós d'aspirar a l'imperi, però no se sap si era la mateixa persona. Es menciona una persona del mateix nom per Marcial i per Plini.

## Referències

* ↑ [https://quod.lib.umich.edu/m/moa/acl3129.0002.001/706?page=root;rgn=full+text;size=100;view=image;q1=LaberiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 696. ]
# Laguna de Bay

Laguna de Bay o llac Laguna, és el llac més gran de les Filipines. Es troba al sud-est de Metro Manila, entre les províncies de Laguna al sud i Rizal al nord. Un llac d'aigua dolça, té una superfície de 911–949 km², amb una profunditat mitjana d'uns 2.8 metres i una elevació d'aproximadament un metre sobre el nivell del mar. El llac té forma de pota de gall, amb dues penínsules que sobresurten de la riba nord i omplen la gran Laguna Caldera. Al mig del llac hi ha la gran illa de Talim.
El llac és una de les principals fonts de peixos d'aigua dolça del país. La seva aigua arriba a la badia de Manila a través del riu Pasig. Els problemes ambientals com els problemes de qualitat de l'aigua creats per la pressió de la població i la industrialització, les espècies invasores i la sobrepesca són preocupants per al llac, perjudicant la seva importància econòmica per al país. A mesura que la població s'expandeix a la badia, s'espera que dependrà més del llac per al subministrament d'aigua dolça, de manera que la qualitat de l'aigua afecta directament les poblacions humanes.

## Referències

* ↑ Tanganco, Lexxel JJ U.; Alberto, Maria Angelica J.; Gotangco, Charlotte Kendra Z. Philippine Journal of Science, 148, 4, December 2019, pàg. 715–724. ISSN: 0031-7683.
# Leptines de Siracusa (tirà)

Leptines de Siracusa (en grec antic Λεπτίνης) fou un militar i polític siracusà que es va unir a Cal·lip per expulsar a la guarnició de Dionís el Jove de Rhègion l'any 351 aC. Després d'això va restaurar la nominal independència de la ciutat que de fet sembla que la va seguir ocupant amb els seus mercenaris.
Una mica després Leptines va aprofitar el descontentament popular per assassinar Cal·lip, segons Diodor de Sicília i Plutarc.
No va passar molt de temps quan va sortir de Rhègion en circumstàncies desconegudes i es va dirigir a Sicília on probablement va aprofitar la confusió existent per apoderar-se de les ciutats d'Apol·lònia i Èngion, de les que era tirà quan Timoleó va arribar a l'illa.
Timoleó el va expulsar igual que va fer amb altres tirans, li va salvar la vida i el va enviar exiliat a Corint l'any 342 aC.

## Referències

* ↑ 2.Leptines a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 771
# Lake Preston

Lake Preston és una població dels Estats Units a l'estat de Dakota del Sud. Segons el cens del 2000 tenia 737 habitants.

## Demografia

Segons el cens del 2000, Lake Preston tenia 737 habitants, 317 habitatges, i 183 famílies. La densitat de població era de 384,5 habitants per km².
Dels 317 habitatges en un 26,5% hi vivien nens de menys de 18 anys, en un 50,2% hi vivien parelles casades, en un 5,4% dones solteres, i en un 42% no eren unitats familiars. En el 38,8% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,7% tenia menys de 18 anys, un 5,6% entre 18 i 24, un 23,5% entre 25 i 44, un 19% de 45 a 60 i un 29,3% 65 anys o més.
L'edat mediana era de 43 anys. Per cada 100 dones de 18 o més anys hi havia 89,4 homes.
La renda mediana per habitatge era de 29.125 $ i la renda mediana per família de 42.143 $. Els homes tenien una renda mediana de 29.750 $ mentre que les dones 18.750 $. La renda per capita de la població era de 16.426 $. Entorn del 6,5% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Preston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Lake Preston». American Fact Finder. Oficina del Cens dels Estats Units, 12-01-2010.
# Les Paul

Lester William Polsfuss, conegut com Les Paul, (Waukesha, Wisconsin, 9 de juny de 1915 - White Plains, Nova York, 13 d'agost de 2009) fou un guitarrista de jazz estatunidenc. És considerat el pare de la guitarra elèctrica.

## Biografia

Nascut el 9 de juny de 1915 a l'estat de Wisconsin, Lester W. Polsfuss, que simplificaria el seu nom amb la fórmula més comercial Les Paul, es va iniciar de molt jove en el jazz i va tocar per primera vegada als 13 anys (1928). De seguida va mostrar interès per millorar els instruments. D'aquí que acabés connectant la guitarra al corrent elèctric. Va ser pioner en el desenvolupament de la guitarra elèctrica de cos sòlid (Solidbody): "Volia demostrar que aconseguir una tapa sòlida, sense vibracions, era el camí a seguir", segons va explicar ell mateix. El 1941 va crear el precedent de la guitarra elèctrica, un instrument que ell va anomenar "log" ("tronc"). Des dels anys 50 i fins a la seva mort, va estar vinculat a l'empresa Gibson, que va produir-li una sèrie de models que portaven el seu nom (Gibson Les Paul) i que van ser els predilectes d'artistes com Keith Richards, Paul McCartney o B.B. King.
El 1952 va crear els primers models de la guitarra elèctrica "Les Paul" i amb el temps va editar sèries mítiques com la "Goldtop", la "Black Beauty", "Junior", "Special" i "Standard", que han seduït músics i grups com Santana, Led Zeppelin, Metallica, U2 o Pearl Jam.
Guanyador de tres Grammys, va destacar amb temes com "It's Been a Long, Long Time", "Lover (When You're Near Me)" o "How High the Moon". El seu talent innovador, reflectit en la seva manera particular de tocar la guitarra, el va diferenciar dels seus contemporanis i ha inspirat a molts dels guitarristes actuals. També se li atribueix l'aplicació de les tècniques d'enregistrament multipista i diversos efectes de so com el delay i el reverb.
Morí el 13 d'agost de 2009 en un hospital de White Plains, a l'estat de Nova York, a l'edat de 94 anys, degut a complicacions per una pneumònia.

## Referències

* ↑ Mor als 94 anys Les Paul, el pare de la guitarra elèctrica, 3cat24.cat, 14 d'agost 2009 (consulta: 14-8-09).

## Enllaços externs

* Les Paul & Mary Ford interpretant How High the Moon (YouTube)
* Doodle (logotip de Google) amb motiu del 96è aniversari del naixement de Les Paul, el 9 de juny de 2011
# Lan Yan

Lan Yan, també coneguda com a Crazybarby Leni Lanyan i Little Cecelia Cheung (Xangai, 9 de març de 1986) és una actriu, cantant pop i model xinesa, amb arrels russes. Ha desenvolupat la seva carrera artística a Hong Kong on es va traslladar als divuit anys. Es va graduar en l'Acadèmia de Cinema de Xangai. I a més de protagonitzar pel·lícules han participat en sèrie de televisió com Heroes of Sui and Tang Dynasties (en pinyin: Sui Tang yingxiong) de l'any 2012. Ha estat guanyadora de diversos premis.

## Filmografia parcial

* 紫蝴蝶 (Zi hudie en pinyin, Purple Butterfly, 2003)
* Deng Xiaoping in 1928 (2004)
* 长恨歌 (en pinyin Changhen ge, Everlasting Regret, 2005)
* Kiss of the Butterfly (Potseluy babochki en rus, 2005)
* Home Run (2008)
* 3D肉蒲团之极乐宝鉴 (Ji le bao jian en pinyin, 2011, en el paper de Tie Yuxiang)
* One Step Away (2011)
* 请叫我英雄 (Hai dao le yuanen en pinyin, Good-for-Nothing Heros 2012)
* Tai ping gong zhu mi shi (pinyin, 2012)
* Walking Youth (2013)
* Youth Hormones (2013)
* Frightening (2013)
* Lost Yacht (2013)
* Lost (2013)
* Long's Story (Ying Han Nai Ba en pinyin, 2014)
* Crazy New Year's Eve (2015)
* Sky Sea (2015)
* Midnight Ghosts (2015)

## Enllaços externs

* http://chinesemov.com/actors/Lan%20Yan.html
# Lana

Lana és un municipi de Navarra, a la comarca d'Estella Oriental, dins la merindad d'Estella. Limita al sud amb Zúñiga i Mendaza. Està format pels concejos de:
| Entitat de Població | Pob. (2006) |
| Galbarra | 48 |
| Gastiáin | 64 |
| Narcué | 31 |
| Ulíbarri | 24 |
| Viloria | 39 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 213 | 219 | 218 | 215 | 214 | 213 | 213 | 215 | 213 | 206 | 197 |
| Fonts: Lana i Institut d'Estadística de Navarra |||||||||||

## Referències

Viccionari
# Motí del penó verd

Es coneix com el motí del penó verd l'aixecament popular que va tenir lloc a la ciutat de Sevilla (Espanya) el 8 de maig de 1521 amb motiu de la fam que patien els habitants del ""barri de Feria". Rep aquest nom perquè els amotinats van enarborar contra les autoritats una ensenya verda que havia estat presa als almohades i que es guardava com a botí de guerra a la capella baptismal de la parròquia de l'Omnium Sanctorum, situada en aquest barri.
L'esmentat penó verd és considerat per algunes fonts com un dels antecedents de l'actual bandera d'Andalusia.

## Desenvolupament

El 8 de maig de 1521 els habitants del barri de Feria (actualment el carrer Feria i els seus voltants) van fer un aixecament popular moguts per la fam que estaven passant en aquells moments.
Els participants en el motí van recórrer la ciutat i es van dirigir cap a l'ajuntament, contra el qual van llançar pedres i tot tipus d'objectes. L'Assistent de la ciutat va intentar calmar la multitud oferint vi. De moment es van calmar, però el 9 de maig els ciutadans es van apoderar d'armes i peces d'artilleria i van acabar alliberant els presos.
Tot això va fer que l'Assistent s'espantés per la semblança que tenia l'avalot amb l'aixecament comuner, per la qual cosa va fer ús de la força armada, amb què va aconseguir aixafar la revolta i en va ajusticiar els capitosts un cop sufocada.

## Vegeu també

* Bandera d'Andalusia
* La Mare de Déu dels Navegants

## Referències

* ↑ Bandera de Andalucía [Consulta: 22 novembre 2010]. Arxivat 2013-09-21 a Wayback Machine. (castellà)
* ↑ El pendón verde [Consulta: 22 novembre 2010]. Arxivat 2010-10-11 a Wayback Machine.(castellà)

## Enllaços externs

* Cervantes Virtual
* Parròquia de l'Omnium Sanctorum
# Conrad I de Caríntia

Conrad I de Caríntia (vers 975 † 12 o 15 de desembre de 1011) fou duc de Caríntia, fill i successor d'Otó I de Caríntia quan aquest va morir l'any 1004.
Era el tercer fill d'Otó I de Caríntia, però el seu germà gran, Enrique de Speyer (comte al Wormsgau que fou pare del futur emperador Conrad II) havia mort abans de l'any 1000, i el segon Bruno, dedicat a la vida eclesiàstica, fou papa des de 996 com a Gregori V i va morir el 999. Per això va succeir al pare. Otó I de Caríntia o de Worms, fou candidat a l'elecció reial de 1002, però es va retirar a canvi del ducat de Caríntia, i llavors fou elegit rei del Romans Enric IV de Baviera i III de Caríntia, que va regnar com Enric II el Sant.
Conrad es va casar el 1002 o 1003 amb Matilde, la filla de Herman II de Suàbia. Matilde va morir el 1031/1032. El matrimoni va tenir dos fills:
* Conrad, també duc de Caríntia (sota el nom de Conrad II de Caríntia 1036-1039), mort el 1039 i enterrat a la catedral de Worms, que es va casar amb la seva tia materna, Beatriu de Suàbia (morta el 1025).
* Sant Brunó o Bruno, bisbe de Würzburg, que va morir el 1045.
Conrad va morir jove (uns 35 anys) i fou enterrat a la catedral de Worms. Com que el seu fill tenia poc anys, l'emperador va infeudar el ducat a Adalberó d'Eppenstein.

## Referències

* Article equivalent de la wikipèdia en alemany.
# Conrad Michael Schneider

Conrad Michael Schneider (Ansbach, 1673 - 1752) va ser un compositor, organista i director musical alemany.

## Biografia

Schneider era fill de l'organista Ansbach Abdias Schneider. El 1695 va ser registrat com a estudiant a la Universitat de Leipzig. L'agost de 1699 va assumir el càrrec d'organista a la cúpula d'Ulm, on va ajudar el principal organista Sebastian Anton Scherer. Després de la mort de Scherer el 1712, Schneider va assumir el seu càrrec. El seu fill era el violinista i flautista Georg Ludwig Sartori.

## Treballs

A Augsburg, Schneider va publicar cinc exercicis de piano amb Tobias Conrad Lotter, els primers dels quals van ser gravats en coure per Jacob Andreas Fridrich. Consisteixen en obertures, gavottes, àries, chaconnas, minuets, trios, concerts i gigues. Una música de passió perduda de Schneider es va interpretar a Ulm el juny de 1725.

## Bibliografia

* George W. Buelow (2001): Schneider, Conrad Michael. Grove Music Online (previsualització limitada).
* Johann Gottfried Walther: Musicalisches Lexicon o Musicalische Bibliothec, pàgina 554, Wolffgang Deer, Leipzig 1732
* Felix Joseph von Lipowsky: Lèxic d'artista bavarès. Primer volum. De A. a O., pàgina 312, Verlag E. A. Fleischmann, Múnic, 1810
* Friedrich Blume, Ludwig Finscher: La música en el passat i el present, Bärenreiter-Verlag Kassel i J.-B.-Metzler-Verlag Stuttgart 1999-2007
* Thomas Braatz: The Hänfling / Bümler Temperament: a Trigger for Bach's Well-Tempered Clavier?, Assaig, 2005
# Angelito (personatge de còmic)

Angelito, és un personatge de ficció i una sèrie de còmics d'humor. El seu autor i creador va ser el dibuixant, Manuel Vázquez Gallego, A Angelito, li varen canviar el nom pel de Gu-gú, el 1986 després del tancament de l'Editorial Bruguera i el personatge es comencés a publicar a la revista de còmics Garibolo. Aquest personatge es va publicar per primera vegada l'any 1964 a la revista Pulgarcito i a Tio Vivo, a les dues es va publicar pràcticament al mateix temps.

## Biografia de ficció i argument

Angelito, és un bebè que es desplaça amb una canastreta, el seu aspecte físic és el d'un bebè amb només dues, dens i uns quants cabells al centre del cap. Angelito, en els seus inicis destil·lava una crueltat i una violència extrema, es desplaça amb la seva canastreta fent unes gamberrades als vianants en les que el vianant en surt molt mal parat, però ell sempre se n'escapa bé i amb una rialla d'orella a orella, amb el pas del temps les seves historietes es varen decantar cap a la fantasia i el surrealisme.

## Autors

El dibuixant i guionista d'aquest personatge és Manuel Vázquez Gallego que també signava amb el nom artístic de By Vazquez

## Publicacions

Publicacions on s'ha publicat el Personatge :
| Publicació | Any | Editorial | Als Numeros | Notes |
| Tio Vivo | 1964- | Editorial Bruguera,S.A. | Diversos números | |
| Pulgarcito | 1964- | Editorial Bruguera | Diversos números | |
| Mortadelo | 1970 | Editorial Bruguera | Diversos números | |
| Bruguelandia | 1981 | Editorial Bruguera | Diversos números | |
| Super DDT | 1973 | Editorial Bruguera | Diversos números | |
| Super Tio Vivo | 1972 | Editorial Bruguera | Diversos números | |
| Super Sacarino | 1975 | Editorial Bruguera | Diversos números | |
| Super Mortadelo | 1972 | Editorial Bruguera | Diversos números | |
| Super Tio Vivo | 72 | Editorial Bruguera | Diversos números | |
| Angelito | 2009 | R.B.A. Promotora de Ediciones, S.A. | 26 | Col·lecció: CLÁSICOS DEL HUMOR |

## Referències

* 1 2 Guiral, Antoni. Los Tebeos de Nuestra Infancia:La Escuela Bruguera (1964-1986). Ediciones El Jueves,S.A., 2008. Pag 206 a 209. ISBN 978-84-9741-589-7. (castellà)
# Nag Hammadi

Nag Hammadi (àrab, نجع حمادي) és un llogaret d'Egipte a la riba occidental del Nil, al sud-est d'Abidos i al nord-oest de Tebes, que en època clàssica fou una ciutat anomenada Khenoboskion (grec, Χηνοβόσκιον), on el 320 sant Pacomi va fundar el primer monestir cristià d'Egipte. En l'actualitat, té uns 30.000 habitants que es dediquen primordialment a l'agricultura (sucre), i a la producció d'alumini en una fàbrica propera (Aluminium City).
És famós perquè, el 1945, dos camperols egipcis hi van trobar una gran col·lecció d'antics manuscrits cristians que havien estat copiats pels monjos vers el 367 (els evangelis de Tomàs, Felip i Valentí, entre d'altres) i compilats en una dotzena de llibres enquadernats en cuiro. Aquest llibres foren dipositats en una urna segellada i amagada entre les roques properes al penya-segat oriental de la vall del riu Nil. El document està format per unes 11.100 pàgines de manuscrits en papir amb traduccions dels originals grecs al copte.

## Enllaços externs

* Plana web de la Bibliothèque Copte de Nag Hammadi Arxivat 2008-10-26 a Wayback Machine. (francès).
* Plana web de la Nag Hammadi Library Arxivat 2007-04-08 a Wayback Machine. (anglès).